Z A P I S N I K
24. sjednice Vijeća Mjesnog odbora Gornja Dubrava,
održane, 27. travnja 2023.
u prostoru objekta mjesne samouprave Dravska 4,
s početkom u 20,00 sati




NAZOČNI ČLANOVI VIJEĆA: Davor Mačukat, Gabrijela Divković, Slavko Klarić Siniša Senad Musić Ivana Jerbić

NENAZOČNI ČLANOVI VIJEĆA: Minea Tatić, Ivica Škalfa


Predsjedava  Davor Mačukat, predsjednik Vijeća

Zapisnik vodi: Gabrijela Divković



Predsjednik konstatira da je nazočno 5 od ukupno 7  članova Vijeća, što znači da Vijeće može pravovaljano odlučivati, te otvara 24. sjednicu Vijeća Mjesnog odbora.

Bez rasprave, jednoglasno, Vijeće prihvaća tekst Zapisnika 23. sjednice Vijeća., bez izmjena.


Na prijedlog predsjednika Vijeće jednoglasno utvrđuje


DNEVNI RED:
1. Ostavka na dužnost predsjednika Vijeća Mjesnog odbora Gornja Dubrava
2. Izbor predsjednika Vijeća Mjesnog odbora Gornja Dubrava – donošenje zaključka
3. Poslovnik o radu Vijeća Mjesnog odbora Gornja Dubrava
4. Pravila Mjesnog odbora Gornja Dubrava
5. Prijedlog za preraspodjelu sredstava za održavanje nerazvrstanih cesta putem Plana malih komunalnih akcija Mjesnog odbora Gornja Dubrava – donošenje zaključka
6. Prijedlog za otkup zemljišta za izgradnju dječjeg parka – očitovanje
7. Pitanja, prijedlozi i obavijesti.





Ad 1. Ostavka na dužnost predsjednika Vijeća Mjesnog odbora Gornja Dubrava

Članovi Vijeća primili su pisani materijal uz poziv. 

	Vijeće jednoglasno donosi
ZAKLJUČAK
o razrješenju predsjednika Vijeća Mjesnog odbora Gornja Dubrava


I. Utvrđuje se da je Davor Mačukat podnio ostavku na dužnost predsjednika Vijeća Mjesnog odbora Gornja Dubrava, dana 20. travnja 2023.

II. Davor Mačukat razrješuje se dužnosti predsjednika Vijeća Mjesnog odbora Gornja Dubrava, danom utvrđivanja podnošenja 27. travnja 2023.

III. Ovaj će zaključak biti objavljen na oglasnoj ploči u sjedištu Mjesnog odbora Gornja Dubrava.



Ad 2. Izbor predsjednika Vijeća Mjesnog odbora Gornja Dubrava

Predloženi kandidat za novog predsjednika Vijeća Mjesnog odbora Gornja Dubrava je Slavko Klarić ( nezavisni kandidat ).
Glasali su svi prisutni članovi Vijeća Mjesnog odbora Gornja Dubrava.
Sa dva glasa protiv i tri za predloženi kandidat nije dobio  potrebnu većinu glasova, stoga nije izabran predsjednik Vijeća.




Potpredsjenik Vijeća Mjesnog odbora Gornja Dubrava prekida 24. sjednicu iz osobnih razloga.



Nastavak 24. sjednice održati će se u četvrtak 4. svibnja 2023. u 21,00 sat.
                                  




Z A P I S N I K
nastavka 24. sjednice Vijeća Mjesnog odbora Gornja Dubrava,
održane 4. svibnja 2023.
u prostoru objekta mjesne samouprave Dravska 4,
s početkom u 21,00 sati




NAZOČNI ČLANOVI VIJEĆA: Ivica Škalfa, Davor Mačukat, Gabrijela Divković, Slavko Klarić, Ivana Jerbić, Minea Tatić

NENAZOČNI ČLANOVI VIJEĆA: Siniša Senad Musić


Predsjedava: Slavko Klarić, potpredsjednik

Zapisnik vodi: Gabrijela Divković



Potpredsjednik konstatira da je nazočno 6 od ukupno 7  članova Vijeća, što znači da Vijeće može pravovaljano odlučivati, te otvara nastavak 24. sjednice Vijeća Mjesnog odbora.

Ad 2. Izbor predsjednika Vijeća Mjesnog odbora Gornja Dubrava

Na prijedlog većine članova Vijeća za predsjednika Vijeća Mjesnog odbora Gornja Dubrava predložen je Slavko Klarić, nezavisni kandidat.
 
	Vijeće s 5 glasova ZA i jednim suzdržanim donosi  


Z A K LJ U Č A K
o izboru predsjednika Vijeća Mjesnog odbora Gornja Dubrava 

	1. Za predsjednika Vijeća Mjesnog odbora Gornja Dubrava izabran je Slavko Klarić.


	2. Ovaj će zaključak biti objavljen na oglasnoj ploči u sjedištu Mjesnog odbora.



Predsjedanje sjednicom nastavlja novo izabrani predsjednik.



Ad 3. Izbor potpredsjednika Vijeća Mjesnog odbora Gornja Dubrava

Obzirom da je dosadašnji potpredsjednik izabran za predsjednika Vijeća Mjesnog odbora, potrebno je izabrati novog potpredsjednika.
Na prijedlog većine članova Vijeća za potpredsjednicu Vijeća Mjesnog odbora Gornja Dubrava predložena je Ivana Jerbić, s kandidacijske liste Vesne Škare Ožbolt.

	Vijeće jednoglasno donosi 

Z A K LJ U Č A K
o izboru potpredsjednice Vijeća Mjesnog odbora Gornja Dubrava 

	1. Za potpredsjednicu Vijeća Mjesnog odbora Gornja Dubrava izabrana je Ivana Jerbić.


	2. Ovaj će zaključak biti objavljen na oglasnoj ploči u sjedištu Mjesnog odbora.


Ad 4. Poslovnik o radu Vijeća Mjesnog odbora Gornja Dubrava
Članovi Vijeća primili su pisani materijal uz poziv.
U raspravi sudjeluju: svi prisutni članovi 

Vijeće jednoglasno donosi


Poslovnik o radu Vijeća Mjesnog odbora Gornja Dubrava.
/Poslovnik se nalazi u privitku zapisnika i njegov je sastavni dio/



Ad 5. Pravila Mjesnog odbora Gornja Dubrava

Članovi Vijeća primili su pisani materijal uz poziv.
U raspravi sudjeluju: svi prisutni članovi 

Vijeće jednoglasno donosi


Pravila Mjesnog odbora Gornja Dubrava.
/Pravila se nalaze u privitku zapisnika i njegov su sastavni dio/


Ad 6. Prijedlog za preraspodjelu sredstava za održavanje nerazvrstanih cesta putem Plana malih komunalnih akcija 

Članovi Vijeća primili su pisani materijal uz poziv.
U raspravi sudjeluju: svi prisutni članovi 

Vijeće jednoglasno donosi

Z A K LJ U Č A K
o prijedlogu za preraspodjelu sredstava za održavanje nerazvrstanih cesta putem Plana malih komunalnih akcija 


I. Razmotren je prijedlog Vijeća Gradske četvrti Gornja Dubrava da preraspodjelom sredstava za održavanje nerazvrstanih cesta putem Plana malih komunalnih akcija Mjesnog odbora Gornja Dubrava za potrebe asfaltiranja na području Mjesnog odbora Klaka (Ljubuška  ulica od kbr. 66A do 66F, Ljubuška ulica od kbr. 68 do 68H, Celovečki  odvojak IV. i Celovečki  odvojak V.) osigura sredstva u iznosu od 35.000,00 eura.
II. Vijeće odbacuje navedeni prijedlog zbog dugogodišnje nebrige za održavanje nerazvrstanih cesta na području Mjesnog odbora Gornja Dubrava i smatra da je potrebno ispoštovati Zaključak o prijedlogu radova na održavanju nerazvrstanih cesta Mjesnog odbora Gornja Dubrava. 
III. Vijeće od Gradske četvrti Gornja Dubrava traži transparentnost vezano za radove asfaltiranja u pogledu cijene, količine te kvalitete.


Ad 7.  Prijedlog za otkup zemljišta za izgradnju dječjeg parka – očitovanje

Članovi Vijeća primili su pisani materijal uz poziv.
Vijeće jednoglasno donosi  

Z A K LJ U Č A K
o prijedlogu za otkup zemljišta za izgradnju dječjeg parka


I. Vijeće podržava prijedlog za otkup zemljišta u Mramornom prilazu oznake k.č. 2187/1 k.o. Dubrava koje je sada u vlasništvu Republike Hrvatske. 

II. Zemljište je idealno za dječje igralište koje je potrebno našem Mjesnom odboru te molimo Gradsku četvrt Gornja Dubrava da učini potrebne radnje kako bi  navedeno zemljište prešlo u vlasništvo Grada Zagreba.


Ad 8.  Očitovanje o projektu BELOSLAVEČKA - SJEVERNA
Vijeće jednoglasno donosi odluku da projekt BELOSLAVEČKA - SJEVERNA nije potreban jer je preskup i preopsežan.
Ad 9.  Inicijativa za održavanje malonogometnog turnira DUBRAVA-KUP na igralištu
Osnovne škole Žuti brijeg
Vijeće jednoglasno podržava organizaciju malonogometnog turnira DUBRAVA-KUP koji se održava na terenu Osnovne škole Žuti brijeg.
· Stoga molimo GČ da pomogne u organizaciji turnira i da do dana škole 29.05.2023 postavi nogometne golove i iscrta linije na igralištu za što postoji naša odluka od 12.04.2023
· Potrebno je sanirati pukotine na terenu 
· Potreban je šator, klupe, sigurnosna oprema, agregat

Dovršeno u 22,00 sata. 

KLASA: 024-08/23-003/841

U Zagrebu, 4. svibnja 2023.

								
                                                                                                 Predsjednik
                                                                                       Vijeća Mjesnog odbora
                                                                                              Gornja Dubrava

                                                                                               Slavko Klarić

